ТекIуэныгъэм и махуэтэкъым
ШыщхьэуIум и 1-м Налшык и «Спартак»-р щыджэгуащ етIуанэ дивизионым хыхьэнур зэхэкIын папщIэ ирагъэкIуэкIа зэIущIэм.
Ди топджэгухэм Налшык и стадионым Ставрополь и «Динамо»-р къыщрагъэблэгъащ тхьэмахуэ махуэм. Бысымхэм зы топи дамыхуфын хуэдэу я гъуэр быдэу зэрахъумэжыфам нэмыщI, шэткъалэдэсхэм голитI ди щIалэхэм я гъуэм къыхудагъэкIащ. А тIум щыщу къабыл ящIар зы къудейщ, ауэ хьэщIэхэм ари яхурикъуащ Налшык и «Спартак»-м къытекIуауэ къалъытэн щхьэкIэ. 67-нэ дакъикъэм хуэза а топыр налшыкдэсхэм я гъуэм дэзыгъэкIар Белозёров Александрщ. ТекIуэныгъэм я кIэн къыщIимыкIами, мызыгъуэгукIэ ди топджэгухэм я хьэрхуэрэгъухэм хьэщIагъэ ирахауэ къэтлъытэнщ.
ЧЭРИМ Марианнэ.
